Hátt í níu þúsund manns eru í einangrun eða sóttkví. Þá fjölgar þeim sem eru á gjörgæsludeild Landspítalans vegna covid. Smitsjúkdómalæknir á Landspítala segir að þó svo að innlögnum hafi ekki fjölgað vegna veirunnar séu þeir sem liggi inni veikari en verið hefur.
Alls greindust 463 greindust með veiruna innanlands í gær og níu til viðbótar á landamærunum. Sjötíu og fimm prósent voru ekki í sóttkví. Alls eru rúmlega þrjú þúsund og fimm hundruð í einangrun með covid og ríflega fimm þúsund og eitt hundrað í sóttkví. Samanlagt eru það rúmlega átta þúsund og sex hundruð manns. Samkvæmt upplýsingum frá verkefnastjóra með sýnatökum á vegum heilsugæslu höfuborgarsvæðisins voru sextán hundruð og þrjátíu sýni tekin í gær og því virðist hátt í þriðji hver sem lét taka úr sér sýni hafa verið með veiruna.
Már Kristjánsson er yfirlæknir smitsjúkdóma á Landspítala.
Sko mér líst hvorki vel né illa á stöðuna. Spár eru að ganga eftir og við fáum mikið af nýjum tilfellum. Þannig að það leggst þungt á göngudeildina hjá okkur.